钦定古今图书集成/明伦汇编/闺媛典/第262卷 > 吕延安妻张氏
## 钦定古今图书集成/明伦汇编/闺媛典/第262卷 > 吕延安妻张氏

按《新昌县志》：“张氏，泉州府训导张泰夫女。生有淑质，
夙娴闺训。归赠兵部尚书吕延安，克谐妇道，事姑章
氏甚谨，尝脱簪珥以佐供具。无何，延安殁，无子，哀毁
几殒，以侄世良为嗣，抚之恩逾所生，律身甚严。一夕
火起伯氏室，戒女奴蓄水以待，火亦寻灭。尝大水，邑
人争出避，张𫔎户端坐，水亦不及。县令宋贤上其事”，
建坊于儒庆坊前。